Nordjyllands Politi bringer nu et overvågningsbillede af en formodet gerningsmand, som de gerne vil i kontakt med i forbindelse med et overfald den 10. maj udenfor værtshuset Cafe Viva i Maren Turis Gade i Aalborg. Den formodede gerningsmand beskrives som 20-25-årig, mellem 185-190 centimeter høj, spinkel af bygning, skulderlangt, mellemblondt hår og med en rød kasket på hovedet. Han fulgtes desuden med en kvinde, spinkel af bygning og med langt, lyst hår. Ved overfaldet brækkede den 21-årige næsen og fik en flænge i baghovedet.

Referat:
Politiet vil gerne i kontakt med vidner til et overfald den 10. maj, hvor en 21-årig mand blev tildelt flere slag i hovedet med en flaske.